Vandag se sportnuusBrad Binder tydens die Motorfiets Grand Prix in Australië. (Foto: AP/Andy Brownbill) MotoGP: Hy het verlede Sondag geskiedenis gemaak toe hy die Tsjeggiese wedren gewen het. Sodoende het hy die eerste Suid-Afrikaner geword om ’n resies in die MotoGP-era te wen. Volgens die weerburo word daar egter reënweer vir Sondag voorspel, wat beteken dat die motorfietsryers hul storie sal moet ken op ’n sopnat baan. Binder is tans vyfde op die individuele punteleer, terwyl Red Bull KTM Factory Racing die derde plek in die spankompetisie beklee. Sondag se wedren begin om 14:00 en sal regstreeks op SuperSport uitgesaai word. Krieket: Hoewel die besoekers ’n goeie vennootskap van 72 lopies om die tweede paaltjie tussen Abid Ali en Azhar Ali geniet het, het James Anderson van Abid ontslae geraak. Daarna het die Pakistani’s drie paaltjies vir slegs 42 lopies verloor. Sokker: Hoewel die 35-jarige superster gesorg het dat Juventus die Serie A-reeks in Italië gewen het, het die span in die res van die seisoen gesukkel. Volgens Guillem Balagué, ’n Spaanse sokkerkenner, wil Juventus van Ronaldo ontslae raak omdat dit net te duur is om hom by die klub aan te hou. Volgens bronne verdien hy ongeveer €23 miljoen in Italië. Rugby: Meer as 42 000 toeskouers was verwag, maar Auckland is steeds op vlak 3 van die staat van inperking. Toeskouers word slegs op vlak 1 toegelaat.